આગળનું દૃશ્ય જોઈ તે ઉદાસ થઈ ગયો. તેનું હૈયું ભરાઈ આવ્યું. કારણ કે આગળ વૃક્ષો સુકાવા લાગ્યાં હતાં. પાન ખરવા લાગ્યાં હતાં. પંખીઓની સંખ્યા ઓછી થવા લાગી હતી. તે ઝડપથી પહેલાં વૃક્ષની પાસે પહોંચ્યો. હવે રસ્તામાં આવતાં વૃક્ષો ઘરડાં દેખાવા લાગ્યાં હતાં. તેના પાન, ફળ, ફૂલ ખરી ગયાં હતાં. તેની લાકડી ડગમગવા લાગી. તે વૃક્ષોની સામે એ રીતે જોતો હતો જાણે તેને આંખે દેખાતું ઓછું થઈ ગયું હોય. પછી તો તેણે વૃક્ષો તરફ જોવાનું જ બંધ કરી દીધું.